Claudiu Târziu: "Sunt pregătit să fac un alt partid politic. Nu e niciun fel de problemă". Se rupe AUR chiar în timpul campaniei pentru alegerile prezidențiale?
Scandalul din interiorul AUR capătă o nouă dimensiune, după ce senatorul Claudiu Târziu a declarat că este pregătit să înființeze un nou partid politic, dacă va fi exclus din formațiune. Târziu susține că este victima unei campanii orchestrate de George Simion pentru a-l înlătura din partid și afirmă că, în lipsa unei soluții echitabile, va „proceda în consecință pentru a salva ce se mai poate salva din mișcarea de renaștere națională”.